projecte-aina/catalan_government_crawling huggingface dataset:
El càncer colorectal pot desenvolupar-se durant mesos sense produir molèsties i sovint, quan aquestes apareixen, la malaltia ja està força avançada.
Els programes de detecció precoç permeten detectar la malaltia en estadis inicials, la qual cosa fa que sigui més fàcil de tractar i n'augmenta les possibilitats de curació.
En altres casos, es detecten lesions que, si no es tracten, amb els temps poden esdevenir càncer.
El programa va adreçat a tots els homes i dones de 50 a 69 anys i la prova de cribatge és molt senzilla.
S'ofereix la possibilitat de realitzar, cada dos anys i de manera gratuïta, un test immunològic per detectar sang oculta en femta no apreciable a simple vista.
Els ciutadans que poden acollir-se al programa rebran una carta informativa.
Per participar-hi ha d'anar amb la carta a una de les farmàcies adherides a la campanya on facilitaran tot el necessari per fer la prova.
Un cop realitzat el test, s'ha de portar a la farmàcia tan aviat com sigui possible.
El resultat es comunicarà per carta passats uns dies.
En el cas que la prova surti positiva (és a dir, que es detecti sang en la mostra de femta), s'haurà de fer una colonoscòpia per descartar cap lesió en el còlon o recte.
L'ICO va iniciar l'any 2000, i de forma pionera a tot l'estat espanyol, un Programa pilot de detecció precoç de càncer de còlon i recte a la ciutat de L'Hospitalet.
El 2004 es va fer una prova pilot a Vilafranca del Penedès i, posteriorment, el 2007, es va ampliar a tot l'Alt Penedès, essent la primera vegada que s'estenia a una zona no urbana.
L'ICO també és el responsable del programa al territori metropolità sud (Baix Llobregat, Garraf) i al Barcelonès Nord, Baix Maresme i Maresme Central.
Podeu trobar més informació sobre el càncer de còlon, com prevenir-lo i el seu programa de detecció precoç als documents adjunts.
Si sou d'alguna d'aquestes poblacions i teniu algun dubte, podeu adreçar-vos a:
Programa de Prevenció i Control del Càncer
Gran Via de l'Hospitalet, 199-203
08908 L'Hospitalet de Llobregat
L'objectiu principal del cribratge és detectar el càncer en les fases inicials, abans que se'n presentin els símptomes, quan és més fàcil tractar-lo i curar-lo.
En altres casos, es detecten lesions que, si no es tracten, amb el temps poden esdevenir càncer.
Els programes de cribratge s'apliquen als tipus de càncer en què s'ha demostrat, mitjançant estudis rigorosos, que si es detecten precoçment es pot reduir la mortalitat.
El Programa de Detecció Precoç del Càncer de Coll Uterí consisteix en la utilització de la prova de citologia de Papanicolau, que detecta canvis precoços (displàsies) a les cèl·lules del coll uterí que, si no es tractessin, podrien evolucionar, en alguns casos, cap a càncer de coll d'úter.
Les dones s'han de fer aquesta prova després d'haver iniciat les relacions sexuals i/o a partir dels 25 anys i fins als 65.
Podeu trobar més informació sobre el càncer de coll d'úter, com prevenir-lo i el seu programa de detecció precoç al Canal Càncer del Departament de Salut.
El 21 de juliol de 2009 va entrar en vigor el Real Decret 1015/2009 pel que es regula la disponibilitat de Medicaments en Situacions Especials i segons el qual es defineixen i delimiten 3 situacions especials:
Accés a medicaments en investigació per pacients fora d'assaig clínic i sense alternatives terapèutiques autoritzades - ÚS COMPASSIU DE MEDICAMENT EN INVESTIGACIÓ (a partir d'ara UCMI)
Ús de medicaments EN CONDICIONS DIFERENTS A LES AUTORITZADES O FORA FITXA TÈCNICA (a partir d'ara FFT)
Ús de medicaments autoritzats en algun país del nostre entorn però no disponibles a Espanya per motius empresarials o de mercat (medicaments estrangers, a partir d'ara ME)
La nostre institució, l'Institut Català d'Oncologia, s'ha dotat de diferents mitjans per establir una política d'utilització dels medicaments UCMI i dels FFT a través de la participació de la Comissió Farmacoterapèutica com a òrgan assessor de la Direcció en aspectes relacionats amb els medicaments.
En aquest sentit s'ha establert, mitjançant un procediment normalitzat de treball, com es realitzarà i supervisarà la utilització de medicaments en condicions diferents de les autoritzades al ICO.
Aquest procediment NO es referirà als procediments de:
- Medicaments estrangers (ME) ja que a la nostre institució estan sotmesos als mateixos processos que els medicaments amb una autorització per part de la AGEMED i estan definits en el PNT de la Comissió Farmacoterapèutica.
- La utilització de medicaments quan el seu objecte sigui la investigació, ja que aquesta pràctica s'ha de considerar assaig clínic (AC) i seguir la normativa corresponent.
L'any 1996 l'ICO va iniciar la seva activitat a l'Hospital Duran i Reynals com a centre assistencial de referència per al tractament del càncer en els pacients diagnosticats de la regió sanitària Metropolitana Sud.
A més, és centre de referència per als tumors de baixa freqüència o d'alta complexitat terapèutica.
L'ICO Hospitalet treballa conjuntament amb l'Hospital Universitari de Bellvitge.
A més, té una xarxa de col·laboració amb 7 hospitals comarcals.
Cada any s'hi donen unes 3.200 altes i es fan més de 16.000 primeres visites, prop de 42.000 sessions d'hospital de dia i més de 2.500 sessions de radioteràpia externa.
L'Institut Català d'Oncologia de L'Hospitalet va crear en 1997 la Unitat d'Investigació Clínica (UIC), amb personal titulat superior de plantilla dedicat exclusivament a supervisar i coordinar la investigació clínica en la institució.
Aquesta unitat, que depèn de la direcció de recerca clínica de l'ICO té com a funcions principals:
• Cooperar de forma independent amb la investigació amb pacients a l'ICO
• Gestionar els assajos clínics
• Generar línies pròpies d'investigació, que es concreten en:
- Investigació de serveis sanitaris de la pròpia investigació clínica
• Col·laborar de forma activa en programes d'investigació translacional, en l'actualitat:
- Programa de desenvolupament de noves drogues
• Investigació en metodologia estadística
Comeses de la Unitat d'Investigació Clínica:
2) Assessorament a la Direcció del centre
3) Coordinació de la posada en marxa, control i desenvolupament dels estudis
5) Desenvolupament de funcions de la Infermeria d'investigació clínica
6) Desenvolupament d'eines estadístiques
Per a més informació de com posar en marxa un assaig al nostre centre, i de les activitats consulti els documents disponibles a la intranet.
Cap d'investigació clínica corporativa
Responsable Gestió Econòmica i Administrativa
Gestió Econòmica i Administrativa
Administrativa documents regulació i posada en marxa
Infermeres d'assaig i Tècniques d'Investigació Clínica
Unitat d'Investigació Clínica – 2a planta edifici principal
Gran Via de l'Hospitalet, 199-203.
08908 L'Hospitalet de Llobregat (Barcelona)
Gestió econòmica i administrativa assaigs clínics terapèutics: [EMAIL]
La recerca clínica a l'ICO persegueix fonamentalment dos objectius:
• contribuir a millorar el tractament del càncer
• oferir als pacients les millors alternatives terapèutiques en el camp de l'avaluació de noves estratègies en el tractament del càncer.
En el marc d'aquests objectius, l'ICO considera prioritària la recerca clínica en fases precoces, ja que permet l'accés anticipat dels pacients a noves alternatives terapèutiques a l'hora que contribueix al desenvolupament precoç de nous tractaments, àrea que es troba actualment en un moment de gran innovació en càncer.
La recerca clínica que duu a terme l'ICO en les fases primerenques o per primera vegada en humans es realitza en el marc de la Unitat Funcional de fase 1.
Aquesta Unitat realitza la seva activitat a l'ICO-L'Hospitalet, sense limitar que els altres centres ICO realitzin assajos en fases precoces.
La UFF1 està integrada a l'Àrea de Recerca i està sota la direcció de Ramon Salazar com a Director de Recerca Clínica i Margarita García com a Cap d'Investigació clínica corporativa, mentre la direcció executiva és a càrrec de Marta Gil i la Carmen Cuadra com a coordinadora general.
Desenvolupar la realització d'assajos clínics en fases inicials basats en criteris científics sòlids i validats preclínicament, amb la visió de promoure i avaluar una medicina guiada segons criteris que incloguin variants mol·leculars específiques i noves teràpies com la Immunoteràpia o Oncovirus.
Desenvolupar la recerca clínica primerenca a l'ICO, des del disseny d'assajos en fases I i II inicials, la seva posada en marxa, execució i anàlisi de resultats.
Proporcionar una assistència d'excel·lència als pacients que col·laboren en aquests projectes de recerca.
- Desenvolupament, organització i gestió de la recerca clínica en fases inicials.
- Assessorament acreditat en el disseny d'estudis preclínics i clínics.
- Aplicació precoç de nous tractaments.
- Optimització de recursos relacionats amb el tractament dels pacients.
- Generació de coneixement en l'aplicació racional i el maneig de nous tractaments.
- Suport logístic en el desenvolupament dels assajos amb PNTs documentats de tots els processos i en estricte compliment acreditat de les normes de bona pràctica clínica segons la normativa vigent nacional i internacional.
- Estudis de farmacocinètica (PK), amb compliment de GLPs acreditat per GENCAT renovat periòdicament.
- Estudis de farmacodinàmica: biomarcadors i biòpsies seriades.
- Disponibilitat Planta hospitalització.
- Atenció 24 hores: estructurada a través de ICO-24 hores, amb equip mèdic entrenat.
Cap d'Investigació Clínica Corporativa Margarita García Martín
Direcció Unitat Funcional Ramón Salazar Soler
Direcció executiva Marta Gil Martí
Coordinació general Carmen Cuadra Amor
Gestió Econòmica i Administrativa Cristina Feliu Sanchez
Sala de monitors (capacitat 4 monitors) amb ordinadors.
Accés a història clínica informatitzada per a monitors d'assaig
Desfibril·lador: SINAMEDIC ZOLL R SERIES C/Marcapassos SpO, PANI, EtCO.
La Unitat de Nutrició, Ambient i Càncer (UNAC) està constituïda per un grup multidisciplinari, que integra a epidemiòlegs, estadístics, especialistes en nutrició, informàtics, biòlegs moleculars i genetistes centrats principalment en la investigació etiològica del càncer en l'enquesta Europea sobre Dieta, Càncer i Salut (EPIC) promogut per la Unió Europea i coordinat per l'Agència Internacional de Recerca sobre Càncer (IARC-OMS) i l'Imperial College (Londres).
La Unitat coordina el projecte EPIC a Espanya.
L'estratègia científica de l'estudi EPIC es basa en reconèixer que el càncer és un procés complex en el qual actuen múltiples factors ambientals i genètics, i que per avançar en el coneixement científic sobre la relació causal entre l'exposició a la dieta i d'altres factors ambientals i el càncer, es necessita un enfocament innovador que inclogui simultàniament la combinació dels instruments clàssics de l'epidemiologia, amb l'ús de marcadors bioquímics i biològics d'exposició, com també marcadors de susceptibilitat genètica.
L'estudi de la interacció dels factors ambientals amb els genètics és una peça clau de l'etiopatogènia.
El Grup encapçala a nivell d'EPIC Europa les investigacions sobre càncer gàstric i d'adenocarcinoma d'esòfag.
La UNAC també col·labora estretament amb altres grups d'investigació de EPIC sobre càncer de pulmó, càncer de pròstata, càncer de bufeta i càncer de cèrvix.
Un altre àrea que conta amb un nou impuls en els últims anys és la investigació sobre el càncer de pàncrees.
La UNAC co-lidera un Consorci Internacional d'estudis cas-control de càncer de pàncrees (PanC4) i és representant del Consorci d'estudis de Cohort EPIC càncer de pàncrees (PANSCAN).
Una altra àrea de recerca dins del grup és en la supervivència del càncer de mama, que està sent investigat dins d'un nou estudi anomenat PREDICOP, un assaig controlat aleatori multicèntric dissenyat per avaluar l'efecte d'una intervenció de l'estil de vida amb una intervenció que combina el control del pes, la dieta i l'activitat física sobre el risc de recurrències en pacients amb càncer de mama.
• Projecte EPIC-EURGAST sobre el càncer d'esòfag i estómac: identificació de factors de risc de susceptibilitat nutricional, ambiental i genètic d'en la població
europea, l'anàlisi de l'expressió gènica i estudis funcionals per caracteritzar la variant causal.
• Identificació dels marcadors en la progressió de les lesions preneoplàsiques de càncer gàstric a Espanya.
• L'exposició endògena i exògena a les nitrosamines, la ingesta de ferro total i grups hemo, l'homeòstasi del ferro, la susceptibilitat genètica i risc de càncer en la població adulta a Europa.
• Biomarcadors d'exposició a l'acrilamida, la susceptibilitat genètica i el risc de càncer d'endometri i d'ovari.
La ingesta dietètica d'acrilamida i el risc de càncer de pàncrees i d'esòfag a Europa.
• Reducció de les recurrències del càncer de mama a través del control de pes, la intervenció dietètica i activitat física.
Títol del projecte: Grup d'Etiologia i Patogènia del Càncer
Organisme: AGAUR – Generalitat de Catalunya
El Programa de Càncer Hereditari fomenta la recerca des d'una perspectiva multidisciplinar per tal de garantir, en el temps, la qualitat assistencial.
- La millora dels algorismes diagnòstics combinant estudis a nivell de DNA, RNA i proteïna utilitzant tecnologies de darrera generació i en la implementació d'assajos funcionals.
- La identificació de nous biomarcadors que permetin individualitzar el risc per poder personalitzar el seguiment i conèixer la base molecular de la variabilitat fenotípica.
- Avaluar la correlació genotip/fenotip en el càncer colorrectal hereditari i en el càncer de mama i ovari hereditari.
- Desenvolupar i implementar intervencions en el procés de consell genètic que millorin la qualitat de vida dels pacients posant l'èmfasi en com els malalts assimilen la informació genètica, el risc associat identificant marcadors de creixement post-traumàtic.
- Promoure el desenvolupament i avaluació de noves aproximacions terapèutiques específiques per aquests tipus de malalts tenint especial interès en les estratègies de quimioprevenció.
- Desenvolupar projectes conjunts amb el Registre de Càncer de Girona orientats a relacionar l'epidemiologia amb el càncer hereditari.
Aquesta feina no la fem sols i participem de forma activa en consorcis nacionals i internacionals que tenen com objectiu conèixer millor el cáncer hereditari i avaluar l'eficàcia de noves mesures de seguiment o tractament.
L'objectiu fonamental és la de generar, difondre i transferir coneixement sobre l'atenció integral pal·liativa i transferir a la pràctica assistencial el coneixement i a les organitzacions l'atenció integral pal·liativa de persones amb malalties cròniques avançades.
La càtedra té com a objectiu addicional col·laborar amb les institucions sanitàries i sociosanitàries de l'entorn territorial per a promoure projectes i iniciatives de recerca i polítiques d'actuació per millorar l'atenció pal·liativa de persones amb malalties avançades a l'entorn immediat de la UVic.
Centrats en la millora de l'atenció integral a persones en situacions de vulnerabilitat i malaltia avançada, el nostre estil de treball consistirà en la efectivitat, eficiència, i la orientació a clients i resultats, la multidisciplinarietat, i la cooperació, amb els recursos de la Comarca de Osona, i a nivell nacional i internacional amb partenariats sinèrgics.
La Càtedra inclourà activitats docents, de recerca aplicada i d'innovació i transferència de coneixement:
L'activitat docent principal de la Càtedra serà el Màster Universitari Oficial Professionalitzador ICO/UVIC/UB en Atenció i Cures Pal·liatives i les activitats específiques adaptades a cada necessitat.
Les activitats de recerca aplicada de la Càtedra aniran enfocades als aspectes assistencials, ètics i organitzatius de l'atenció pal·liativa, mitjançant programes de doctorat i projectes competitius.
Les activitats d'innovació i transferència de coneixement de la Càtedra es duran a terme mitjançant el suport a organitzacions i institucions sanitàries i socials pel disseny, la implementació i avaluació de programes i serveis.
Anar en tren fins a l'estació de Girona.
Des d'allà es pot continuar el trasllat fins a l'Hospital en taxi o en autobús.
En tots dos casos, les parades estan situades a la carretera de Barcelona.
Els autobusos de la línia 2 surten a les hores en punt i mitja, de manera que en passa un cada trenta minuts.
Des de l'Hospital i en direcció a Girona els autobusos surten a les hores en punt i a dos quarts.
La parada està a peu de carretera
També hi ha una parada de taxis.
Des de l'AP7 cal sortir per la sortida número 6 (Sarrià de Ter - nord) i seguir les indicacions, per la N-IIa, fins a l'hospital.
Podeu veure la ubicació al Google Maps fent clic aquí
La prevenció i detecció de reaccions adverses a medicaments (RAM) i d'errors de medicació (EM) és una de les tasques per aconseguir una utilització segura dels medicaments.
Els serveis de Farmàcia d'Hospital tenen establert un conveni amb el Ministeri de Sanitat i Consum per tal d'aprofitar la seva estructura per fomentar el desenvolupament d'equips pluridisciplinaris de farmacovigilància.
En totes les unitats d'hospitalització es disposarà d'impresos per comunicar la sospita de RAM o de EM.
Qualsevol membre de l'equip assistencial (metges, infermers i farmacèutics) davant la sospita d'una RAM o EMomplirà el formulari el qual servirà tan sols com a senyal d'alerta.
Respecte a les RAM, les Unitat de Farmàcia recolliran periòdicament els formularis i cercarà informació clínica i bibliogràfica respecte a la RAM sospitada, contactaran amb el metge responsable del pacient i complimentaran posteriorment el formulari oficial de notificació (targeta groga).
Aquesta targeta s'enviarà al Centre Autonòmic de Farmacovigilància.
Les notificacions més greus i més freqüents, es comunicaran a la Comissió Farmacoterapèutica periòdicament.
Els Serveis de Farmàcia mantindran un registre complert de les notificacions enviades al Centre Autonòmic de Farmacovigilància.
Metge/ssa especialista en medicina del treball
L'Institut Català d'Oncologia inicia un procés de selecció per a incorporar un/a Metge/ssa Especialista en Medicina del Treball per als centres de treball als Hospitals Duran i Reynals (ICO Hospitalet), Germans Trias i Pujol (ICO Badalona) i Doctor Josep Trueta (ICO Girona), adscrit al Servei de Prevenció de Riscos i Salut Laboral de la Direcció per a les Persones.
Per més informació veure aquest document:
El termini de presentació de candidatures finalitza el 16 d'octubre de 2020.
Per participar a la convocatòria pública de places cal registrar-se prèviament al Sistema de Gestió de Persones (SGP) mitjançant la vostra adreça de correu electrònic.
L'ICO us remetrà la clau d'accés que us permeti accedir a la introducció de les dades curriculars.
Per qualsevol dubte o dificultat per dur a terme el registre o la introducció de dades al SGP, contacteu a través del correu electrònic [EMAIL]
CONVOCATÒRIA EXTRAORDINÀRIA 2017.
17/04/2020: Davant la situació excepcional provocada pel virus COVID-19 i l'afectació a nivell mundial del mateix, us informem que el període decretat com a estat d'alarma interromp el termini inicialment establert de 3 mesos per a la incorporació efectiva a la plaça.
En aquest sentit, aquests són els nous terminis estimats per tancar definitivament el procés:
Tant aviat com es pugui restablir una normalitat organitzativa i tinguem més informació, us informarem.
01/04/2020: Davant la situació excepcional provocada pel virus COVID-19 i l'afectació a nivell mundial del mateix, considerem imprescindible endarrerir els terminis per publicar les bases, requisits i barems per participar en la convocatòria.
Tant aviat com es pugui restablir una normalitat organitzativa i tinguem més informació, es publicarà en aquest mateix espai de la pàgina web.
01/04/2019: S'ha publicat al DOGC la convocatòria de places corresponent Convocatòria Extraordinària 2018-2020, amb un total de 28 places.
Per a contractació eventual i interinatges.
Les persones interessades en treballar a l'ICO poden fer arribar el seu currículum aquí.
La recerca clínica a l'ICO persegueix fonamentalment dos objectius: contribuir a millorar el tractament del càncer i oferir als pacients les millors alternatives terapèutiques, amb l'avaluació de noves estratègies en els tractaments.
En aquest marc, l'ICO segueix una sèrie de normes internes prèvies per garantir l'interès científic dels assajos clínics, a més de complir amb els requisits establerts per la legislació vigent i amb les normes de la bona pràctica clínica.
- L'avaluació de nous medicaments en el tractament de malalties neoplàsiques.
- La interacció entre la investigació bàsica i la clínica, per a un ràpid trasllat dels descobriments en l'àmbit genètic i molecular a la recerca amb pacients, enfocant la terapèutica a la llum dels descobriments del laboratori.
- La participació en els fòrums de consens i de decisió d'estratègies de tractaments, mitjançant la col·laboració amb grups cooperatius nacionals i internacionals.
- La col·laboració amb la indústria farmacèutica en l'avaluació i el desenvolupament de medicaments anticancerígens, de manera equilibrada, mantenint la independència intel·lectual de l'ICO.
En aquest apartat trobareu, entre d'altres, com demanar de dur a terme un assaig a l'ICO Hospitalet, la política d'acceptació de protocols i els procediments econòmics i administratius durant l'assaig.
Tota l'activitat dels nostres investigadors en assaigs clínics i en recerca clínica ja ha donat resultats, i han sigut publicats en revistes científiques.
Aquest document conté les referències bibliogràfiques d'aquestes publicacions.
El Programa de Càncer Hereditari treballa en la millora del maneig clínic de les persones i les famílies que tenen una predisposició hereditària a desenvolupar càncer.
El nostre focus està en els individus que es poden beneficiar d'aquest coneixement.
D'aquesta manera contribuïm a disminuir l'impacte del càncer a Catalunya.
Oferim una atenció integral, accessible i equitativa a aquestes persones i famílies tot garantint la continuïtat assistencial i coordinant el seguiment dels malalts amb risc augmentat.
Les Unitats de Consell Genètic proporcionen assessorament i la Unitat de Diagnòstic Molecular treballa coordinament per tal d'identificar i estudiar genèticament individus d'alt risc.
Fomentem la recerca en càncer hereditari des d'una perspectiva multidisciplinària per tal de garantir la qualitat assistencial en el temps.
Pel que fa a la docència i a la formació, volem divulgar els coneixements sobre càncer hereditari i consell genètic per augmentar la sensibilització de la professió sanitària i de la població general envers aquests temes.
Les dues activitats principals del Programa són el consell genètic i el diagnòstic molecular que estan organitzades en quatre unitats: tres de consell genètic (L'Hospitalet, Badalona i Girona) i una de diagnòstic molecular.